OBRAZLOŽENJE POLUGODIŠNJEG IZVJEŠTAJA O IZVRŠENJU FINANCIJSKOG PLANA DJEČJEG VRTIĆA BAMBI SUNJA ZA 2025. GODINU

1. UVOD

Polugodišnji izvještaj o izvršenju Financijskog plana Dječjeg vrtića Bambi Sunja za 2025. godinu sastavljen je prema odredbama članka 81. Zakona o proračunu (NN 144/21).

Polugodišnji izvještaj o izvršenju Financijskog plana za 2025. godinu obuhvaća :

- Opći dio koji se sastoji od Sažetka Računa prihoda i rashoda, Prihoda i rashoda prema ekonomskoj klasifikaciji, Prihoda i rashoda prema izvorima financiranja i Rashoda prema funkcijskoj klasifikaciji, te Računa financiranja prema ekonomskoj klasifikaciji i Računa financiranja prema izvorima financiranja

- Posebni dio koji sadrži izvršenje rashoda iskazanih po izvorima financiranja i ekonomskoj klasifikaciji, raspoređenih u programe koji se sastoje od aktivnosti i projekata

- Obrazloženje općeg dijela polugodišnjeg izvještaja o izvršenju financijskog plana za 2025. godinu

1. OPĆI DIO

**Prihodi Dječjeg vrtića Bambi Sunja** u prvom polugodištu 2025. godine izvršeni su u iznosu od 214.344,49 eura što je 49,50% od planiranog godišnjeg iznosa, a sastoje se od prihoda poslovanja i to:

* Pomoći od subjekata unutar općeg proračuna i to tekuće pomoći od Hrvatskog zavoda za zapošljavanje za provođenje programa javnih radova u iznosu od 6.879,46 eura
* Prihoda od upravnih i administrativnih pristojbi i po posebnim propisima i to od prihoda za sufinanciranje cijene usluge u iznosu od 27.485,15 eura ili 44,19% plana
* Prihodi iz nadležnog proračuna za financiranje redovne djelatnosti vrtića u iznosu od 179.979,88 eura ili 49,54% plana

**Rashodi Dječjeg vrtića Bambi Sunja** u prvom polugodištu 2025. godine izvršeni su u iznosu od 239.654,35 eura što je 55,99% planiranog godišnjeg iznosa, a sastoje se od rashoda poslovanja i to:

* Rashoda za zaposlene u iznosu od 205.257,07 eura ili 58,15% plana, a odnose se na plaće za zaposlene, doprinose na plaće i ostale rashode za zaposlene
* Materijalnih rashoda u iznosu od 34.386,66 eura ili 46,25% plana, a odnose se na naknade troškova zaposlenima, rashode za materijal i energiju, rashode za usluge, ostale nespomenute rashoda poslovanja (premije osiguranja, pristojbe i naknade i ostali rashodi)
* Financijskih rashoda u iznosu od 10,62 eura ili 5,31% plana

U izvještajnom razdoblju ostvaren je manjak prihoda u iznosu od 25.309,85 eura, što sa prenesenim manjkom prihoda iz prethodnih godina u iznosu od 12.575,72 eura čini manjak prihoda za pokriće u sljedećem razdoblju u iznosu od 37.885,57 eura.

Gledajući strukturu ostvarenog manjka po izvorima financiranja, potrebno je napomenuti da je ostvareni manjak najvećim dijelom rezultat manjka općih prihoda od 29.840,24 eura ili takozvanog metodološkog manjka koji je rezultat uvođenja lokalne riznice gdje se prihodi priznaju u trenutku plaćanja obveze, a rashodi se priznaju po načelu nastanka događaja.

RAVNATELJICA

Marija Klarić